מיזמי תחבורה ציבורית הפועלת בשבתות

מיזמי תחבורה שיתופית הפועלת בשבתות הם מיזמים הפועלים במספר ערים בישראל, כדי לאפשר תחבורה ציבורית בישראל בשבת, תוך עקיפת האיסור בתקנות התעבורה על הפעלת תחבורה ציבורית בשבת, על רקע הסטטוס קוו בישראל בנושא השבת. כחלק מהסדר הסטטוס קוו נאסרת הפעלת תחבורה ציבורית בשבת, למעט בחיפה, הקריות, אילת ונוף הגליל, ופרט לאוטובוסים הנעים בתוך ובין יישובי המיעוטים בישראל, ואוטובוסים היוצאים כמה שעות לפני יציאת השבת מיישובים מרוחקים ממרכז הארץ. משנות ה-60 ועד העשור הראשון של המאה ה-21 פעל בימי שבת קו אוטובוס של יונייטד טורס בנתיב מנמל התעופה בן-גוריון עד לרצועת חוף תל אביב-יפו, שהיה מיועד לתיירים אך גם תושבי גוש דן השתמשו בו, בעיקר לנסיעות לחוף הים ובחזרה. בעבר הפעילה מפלגת מרצ אוטובוסים בשבת בערים שונות בישראל, אך הם נשאו בעיקר אופי מחאתי למען עידוד תחבורה ציבורית בשבת, ולא היוו מענה משמעותי לציבור הנוסעים. כדי להתגבר על איסור הפעלת התחבורה הציבורית בשבת, וכדי לתת מענה לדורשי השירות נוסדו החל משנת 2015 מיזמי תחבורה שיתופית הפועלים בשבת במסגרת אגודה שיתופית ופועלים ללא כוונת רווח. התאגדות במסגרת אגודה שיתופית שרק חבריה יכולים לנסוע באוטובוסים המופעלים על ידה, אינה מצריכה רישיון קו ממשרד התחבורה, וכך מאפשרת לאוטובוסים אלה לבצע נסיעות בשבת. חברי האגודה משלמים סכום סמלי כדי להצטרף אליה, וכן משלמים בעבור כל נסיעה. המידע על הקווים הפועלים בשבת מופיע לרוב באתרי העיריות ובאפליקציית Moovit. בישראל קיים מספר מוגבל של קווי אוטובוס ציבוריים הפועלים בשבתות, כאשר החברות המפעילות קיבלו היתר ממשרד התחבורה לשם הפעלתם. אלה נוסעים בעיקר ביישובים ובאזורים של ריכוזי אוכלוסייה ערבית, דרוזית, בדואית וצ'רקסית. במזרח ירושלים פועלים קווי אוטובוס לאורך כל השבת, כולל קווים בין ירושלים לרמאללה. בצפון ובקריות (בין היתר בערים נצרת, נוף הגליל, חיפה, עפולה וכן ביישובי האזור), חברות האוטובוסים ג'י. בי. טורס וחברת הנסיעות והתיירות נצרת מפעילות חלק מקווי האוטובוסים שלהן גם בשבת. כמו כן, מספר קווים פועלים בעיר אילת לאורך השבת,. בטבלה שלהלן מוצגים קווי אוטובוס המופעלים בשבת על ידי חברות התחבורה הציבורית השונות בערים שונות בישראל. מספר רשויות מקומיות וארגונים הקימו פרויקטי תחבורה ציבורית הפועלים בשבת מטעמם במימון עצמאי או על סמך התקציב הרשות המקומית, ללא תלות משרד התחבורה. במאי 2015 החל לפעול שירות הסעות בירושלים ("שבוס") המבצע נסיעות בין מוקדי הבילוי בעיר בימי שישי בלילה. מימון ראשוני הושג באמצעות מימון המונים. השירות מופעל על ידי האגודה לתחבורה שיתופית בירושלים והוא נולד מיוזמה של צעירים חילונים תושבי העיר וחברי מועצת העיר. ביולי 2015 הורחב השירות גם למעלה אדומים. במאי 2019 נכנס מנכ"ל חדש לאגודה השיתופית, אלכס פנוב מאשדוד, אשר הכניס עוד מסלול חדש לים בתל אביב שעובד בשבת ועובר דרך מעלה אדומים, ירושלים, מחלף חמד ותל אביב (עזריאלי, שרונה, הבימה, דיזנגוף וחוף פרישמן). באוגוסט 2019 החל לפעול שירות בשכונת פסגת זאב. בנובמבר 2019 הפסיקה שבוס את פעילות לצורך ארגון מחדש. בשל משבר הקורונה שפרץ בתחילת 2020 וצמצום התחבורה הציבורית בארץ עקב כך, פעילות האגודה בירושלים טרם שבה. בינואר 2020 החלה עיריית מודיעין בשיתוף "שבוס" להפעיל אוטובוסים מהעיר לתל אביב בימי שישי בערב. מיזם זה הסתיים ב־2021. ב-28 במאי 2021 החל לפעול פיילוט תחבורה ציבורית בשבת בראשון לציון בהפעלת שבוס. ב-4 בספטמבר 2021 נערכה נסיעת שבוס ראשונה בחריש. הפיילוט כולל יציאת מיניבוס מחריש בשעות הבוקר אל חוף הים בקיסריה, וחזרה אחר-הצהריים. עידית ינטוב, המשנה לראש העירייה הייתה מיוזמות המהלך. ערך מורחב – נוע תנוע ביוני 2015 החלה לפעול האגודה השיתופית "ואף על פי כן" המכונה נוע תנוע ומופעל על ידי האגודה השיתופית "אף על פי כן", ביוזמתו של רועי שוורץ תיכון. מטרתה היא הפעלת תחבורה בשבת עד שמדינת ישראל תספק תחבורה ציבורית בשבת ולאחר מכן תיפסק פעולת האגודה. הקו הראשון של האגודה היה שירות הסעות המקביל לקו 63 של חברת דן בימי שבת, במסגרת השירות מבוצעות נסיעות בערים רמת גן, גבעתיים ותל אביב בין מוקדי בילוי וחופי הים. בהמשך האגודה הפעילה קווים מבת-ים לתל אביב על בסיס מסלול קו 18 של דן. האגודה מפעילה קווים נוספים בשבת, בין תל אביב לגבעתיים, ובין באר שבע לחוף הים תחת המותג ימבוס. במהלך שנת 2019 החל הארגון בהפעלת קווים יחד עם רשויות מקומיות במודלים שונים. הקו הראשון החל בפברואר 2019 כאשר החליט ראש עיריית טבריה רון קובי להפעיל לראשונה תחבורה עירונית בעיר ביום שבת. פעילות הקו פסקה לאחר שבת אחת לאור חוסר ביקוש. לאחר מכן הארגון החל להפעיל קווים יחד עם העיריות מודיעין, רמת השרון, רמת גן ("סבבוס"), אריאל, קריית אונו וגני תקווה. במקביל החל מ-2017 החל הארגון לקדם רשת תחבורה מטרופולית בהובלת עיריית תל אביב אשר הפכה למיזם נעים בסופ"ש. ביולי 2016 החל לפעול שירות אוטובוסים עונתי מבאר שבע לחוף הים באשקלון כיוזמה של סטודנטים באוניברסיטת בן-גוריון ושל ארגון ישראל חופשית, בהמשך קו זה הצטרף לפעילותו של ארגון "נוע תנוע" כמותג עבור חלק מהנסיעות. בשנת 2019 הארגון השתמש במותג גם עבור הפעילות במודיעין ובקריית אונו וגני תקווה אשר היו במימון ובשותפות הרשויות המקומיות. ערך מורחב – נעים בסופ"ש בנובמבר 2019 השיקו עיריות תל אביב, גבעתיים, רמת השרון וקריית אונו את "נעים בסופ"ש", רשת של קווים הנעים בין תל אביב לכל אחת מן הערים. המיזם כולל שישה קווים שונים הנוסעים בימים שישי בערב ועד הלילה וכן ביום שבת משעות הבוקר ועד אחר הצהריים, בשעות בהן לא מופעלת בערים אלה תחבורה ציבורית סדירה. השירות ניתן בחינם באמצעות מיניבוסים ועליהם שילוט של המיזם. בינואר 2020 דווח כי היישובים יהוד-מונוסון, הוד השרון ושוהם מתכננות להצטרף למיזם, לבסוף רק יהוד-מונסון ושוהם הצטרפו. בחודש נובמבר 2021 הפסיקה עיריית יהוד את השתתפותה במיזם ובעקבות כך בוטלו תחנות הורדה והעלאת נוסעים בקרבת העיר. עיריית כפר סבא החלה להפעיל באפריל 2020 קו אוטובוס בין כפר סבא להרצליה תחת מספר קו 729. השירות הוקפא עקב מגבלות הקורונה, אך שב לפעולה באפריל 2021 עם חיבור לתל אביב. נכון לקיץ 2021, פועל בנוסף גם קו 749 לתל אביב. ב-4 בנובמבר 2021 פרסם סגן ראש עיריית כפר סבא, עילאי הרסגור-הנדין, כי קו 729 שפעל בימי הקיץ, יוחלף לתקופת החורף בקו לילה לחיבור תושבי העיר עם מקומות הבילוי בתל אביב בימי שישי. ב-4 באפריל 2024 פורסם כי המיזם יסגר ובמקומו יהיה נעים בסופ"ש. עיריית רמת גן החלה להפעיל באוגוסט 2019 קווי אוטובוס בסופי שבוע בין רמת גן לתל אביב. השירות הופסק לאחר כמה שבועות, אך שב לפעולה בינואר 2020. מיזם "קווי החוף" היה שירות הסעות של מיניבוסים מטעם עיריית הרצליה בצירים הראשיים של העיר אל מוקדי הבילוי, הפעלו בשבתות וחגים ללא תשלום. השירות כלל שני קווים: "קו הרב קוק" שמספרו 201, וקו נוסף "קו הבריגדה" שמספרו 202.‏ ביוני 2016, מועצת העיר אישרה את מיזם ההסעות בסופי שבוע אליו התנגדו הסיעות החרדיות והדתיות בקואלציה ועל כן הוחלט כי הקו לא יעבור בשכונות בעלות אופי דתי בעיר. בשלב הראשון הוחלט שהשירות יופעל למשך חצי שנה לבחינת הביקוש. השירות החל לפעול לראשונה בשם "קו הקיץ" בחודש יולי למשך עונת הרחצה בקיץ, ואף הוקצו רכבים להסעת נכים. כך הרצליה הפכה להיות הראשונה, שאינה עיר מעורבת, שהפעילה מטעמה שירותי הסעות בסופי שבוע וחגים באופן מלא. מסלול הקו המקורי נע ממרכז העיר דרך מוקדי הבילוי לחוף הים בהרצליה, כל חצי שעה. השירות התרחב לפעול במשך כל השנה החל ממאי 2019 תחת השם "קווי החוף" עם מסלולים חדשים וקווים 201 ו־202,‏ בתדירות יציאה של פעם בשעה. לאחר השקת מיזם נעים בסופ״ש של עיריית תל אביב בנובמבר 2019, התקיים שיח בין עיריית תל אביב להרצליה על הצטרפותה למיזם, אך לבסוף החליט ראש העיר משה פדלון להימנע מכך. הוא נימק את אי ההצטרפות בקיומו של מיזם "קווי החוף" וטען כי אין סיבה להצטרף לפעילות מקבילה. במקום זאת הוחלט להאריך את מסלול קווי החוף עד לצפון תל אביב. באפריל 2023 תוגברו מסלולי הקווים כך שתדירות הקווים ביום שבת עברה להיות כל חצי שעה במקום פעם בשעה. ב-21 במאי 2024 פורסם שהרצליה תצטרף למיזם נעים בסופ"ש. קווי החוף הוחלפו בקווים חדשים: קו 721 וקו 722 שהחלו לפעול ב-28 ביוני. המסלולים של הקווים החדשים התבססו על המסלולים הקודמים של קווי החוף עם הוספת תחנות נוספות בתוך תל אביב עד למסוף כרמלית, בתדירות של שעה. עיריית חולון מפעילה שני קווי מיניבוסים ליליים ללא עלות, אל מוקדי הבילוי בתל אביב, בראשון-לציון, בבת-ים ובחזרה בחופש הגדול לנוער בערבי שישי. הקו ה-1 מגיע לטיילת תל אביב (אלנבי 1) ולכיכר הבימה, הקו ה-2 מגיע לטיילת בת ים (יוספטל 7), לסינמה סיטי ולחוף 4x4 בראשון לציון. בישראל פועלים 45 קווי אוטובוס בלילות כחלק ממיזם קווי הלילה ובשבתות מופעלים 8 קווי לילה נוספים לרווחת המשתמשים בשעות הלילה (רונן, 2012). המיזם החל בשנת 2007 וכמות האוטובוסים המוקצים הלך וגדל עם השנים כך למשל בשנת 2012 נסעו בקווי הלילה כ־700 אלף צעירים לעומת כ־600 אלף בשנה הקודמת לה. השירות מופעל בעיקר באזור הצפון והוא קיים גם ברשויות מקומיות מרוחקות יותר כמו: עפולה, כרמיאל, יקנעם, נצרת עילית ומגדל העמק. הזלקורן (2012) מציין שמשרד התחבורה מפעיל קווי אוטובוס מיוחדים בלילות בסופי שבוע כדי לעודד צעירים רבים שרוצים לבלות ואין באפשרותם לנסוע ברכב פרטי. קווים אלו נוסעים בין אזורי הבילוי ומרכזי המגורים אך הם אינם קיימים בדרום הארץ ובמרכזה. בשנים האחרונות התווספו קווי אוטובוס כחלק מקווי הלילה במסגרת מיזם "נעים בסופ"ש" בתל אביב ואזור גוש דן, קווים שפועלים גם בימי שישי עד השעות הקטנות של הלילה. ניתן להגיע באמצעותם אל מרכזי הערים ולנסוע בין השכונות השונות בשעות שבהן לא קיימת תחבורה ציבורית סדירה תוך התחשבות באנשים שומרי השבת הגרים באזורים אלו. הקווים פועלים בכל יום שישי משעה 17:00 עד 2:00 ובכל יום שבת מהשעה 9:30 עד 18:00. השירות פועל בתדירות ממוצעת של 20 דקות והאוטובוסים עוברים בתחנות "מסומנות". השירות נתמך באפליקציית נסיעות שבעזרתה ניתן להתעדכן בזמן אמת מתי מגיע כל קו. קיים מערך של תחבורה ציבורית בשבת של קווי לילה במתכונת מצומצמת בעיקר לתיירים המעוניינים להגיע לאזורי הבילוי אחרי כניסת השבת. הקווים מופעלים גם בערים ובאזורים שיש בהם רוב של אוכלוסייה לא יהודית כמו: נצרת וסביבותיה, אום אל פאחם וקיימת פעילות מסוימת של הקווים ביישובים לא יהודים רבים באזור הגליל. היות שמהותם היא חילול שבת בפרהסיה והיות שלפחות חלקם מהווים גם מחאה נגד הסטטוס קוו בישראל בנושא השבת, מיזמי התחבורה מקבלים ביקורת רבה מצד גורמים דתיים וחרדים. באפריל 2017 פנה חבר הכנסת מיכאל מלכיאלי לשר התחבורה, ישראל כ"ץ, על מנת לשנות את החוק ולמנוע מאגודות ללא כוונת רווח את האפשרות להפעיל הסעות בשבת. מור לוי, ‏תחבורה ציבורית בשבת: המדריך המלא, באתר ‏מאקו‏, 28 ביוני 2017 נוע תנוע - האתר הרשמי קווי תחבורה ציבורית בשישי-שבת, באתר חופש - עמותה לחופש מדת עשרות נסעו ב"אוטובוס השבת" בתל אביב, באתר ‏מאקו‏, 31 במרץ 2012 שחר אילן, נשארים בבית: 70% מקווי השבת לא באמת פעילים בשבת, באתר כלכליסט, 11 בספטמבר 2017 יאיר אלטמן‏, לראשונה: אוטובוסים פעלו בירושלים במהלך השבת, באתר וואלה, 3 במאי 2015 ההחלטה הדרמטית של שבוס על התחבורה הציבורית בשבתות בעיר | כל העיר, באתר כל העיר ירושלים, ‏2019-11-11 Facebook, www.facebook.com פיילוט חדש: מיניבוסים בשישי שבת לחוף הים בראשון ובחזרה | גל גפן, באתר gal-gefen.co.il אוטובוס לים בשבת: מיזם "שבוס" מגיע לחריש, באתר חריש 24, ‏2021-08-10 גל קולוג, עם הקו לים: הסטודנט שהשקיע את חסכונותיו בתחבורה ציבורית בשבת, באתר Xnet‏, 21 באוגוסט 2016 מסלול קו 18, עמותת נוע תנוע החל מהקיץ: קו 18 יפעל גם בשבתות. באופן פרטי, באתר טיים אאוט חדשות 2, ‏אוטובוס בין בת ים לת"א - בשבת, באתר ‏מאקו‏, 6 במאי 2017 אחיה ראב"ד, ראש עיריית טבריה החליט: תחבורה ציבורית בשבת, באתר ynet, 3 בפברואר 2019 אודות ימבוס טל גרין, יוצאים לדרך: נסיעה ראשונה לימבוס, באתר באר שבע נט, 4 ביולי 2016 אילנה שטוטלנד, ‏"חשבו שהרעיון משוגע לגמרי": הצעיר שהחל את מהפכת התחבורה הציבורית בשבת, באתר מעריב אונליין, 25 בנובמבר 2019 אסנת ניר, יהוד-מונוסון מצטרפת לשירות התחבורה בשבת נעים בסופ"ש, באתר TheMarker‏, 7 בינואר 2020 בועז אפרת ודנה ירקצי‏, מתרחבים: הוד השרון ושוהם מצטרפות למערך התחבורה הציבורית בסופ"ש, באתר וואלה, 7 בינואר 2020 כפרסבוס - שירות שאטלים לים בשבת, באתר kfar-saba.muni.il היכנס/י לפייסבוק, באתר Facebook עיריית כפר סבא, "נעים בסופ"ש" - מעכשיו גם בכפר סבא, באתר www.kfar-saba.muni.il, ‏04/04/2024 שרון יונתן, החל מסוף השבוע – שירות "קווי החוף" חוזר, באתר שרון אונליין, ‏6 באוגוסט 2020 קווי החוף - שירות הסעות ללא עלות בסופ"ש, באתר עיריית הרצליה (מאורכב) לי ירון, עיריית הרצליה תפעיל שירות הסעות חינמי בשבתות ובחגים, באתר הארץ, 14 ביוני 2016 נצחיה יעקב, הרצליה: תחבורה ציבורית בשבת ובחינם, באתר ישראל היום, ‏14 ביוני 2016 אור רביד,‏, למרות מחאת החרדים: "קו הקיץ" של הרצליה יצא לדרך בשבת, באתר וואלה, 2 ביולי 2016 עיריית הרצליה, קו הקיץ של הרצליה יוצא לדרך!, באתר פייסבוק, ‏30 ביוני 2016 עיריית הרצליה תפעיל קו אוטובוסים עירוני בשבתות וחגים החל מיולי, באתר ynet, 14 ביוני 2016 שחר קהלני, קו הקיץ חוזר לפעול, באתר צומת השרון, ‏11 במאי 2017 "קו הקיץ" בשבתות ובחגים בהרצליה, באתר עיריית הרצליה, ‏30 ביוני 2016 אשר אטדגי, הרצליה מציגה: "קווי החוף" - שירות הסעות בשבת אל חופי הים ללא עלות, באתר mynet הרצליה, ‏17 באפריל 2019 מיטל ליאור - גוטמן, שינוי משמעותי: קווי החוף של הרצליה בסופ"ש יוארכו ויגיעו עד לרחוב בן יהודה בתל אביב, באתר צומת השרון, ‏16 בדצמבר 2019 מזל טלבי לוי, קווי החוף אל מוקדי הבילוי בהרצליה ולתל אביב חוזרים לפעילות, באתר צומת השרון, ‏11 במרץ 2021 אסנת ניר, הביקוש עצום, ההצלחה מובטחת - אז למה עוד ערים לא מצטרפות לנעים בסופ"ש?, באתר TheMarker‏, 26 בנובמבר 2019 שני אשכנזי, ‏נעים בסופ"ש? למה רמת גן, הרצליה והוד השרון לא מצטרפות לחגיגה, באתר גלובס, 25 בנובמבר 2019 אשר אטדגי, ראש עיריית הרצליה: "החלטתי סופית - לא תהיה כאן תחבורה ציבורית בשבת", באתר mynet הרצליה, ‏17 בפברואר 2020 מיטל ליאור-גוטמן, זה קורה: עיריית הרצליה הודיעה שתפעיל תחבורה ציבורית בשבת שתתחבר לתל אביב, באתר צומת השרון, ‏24 בנובמבר 2019 עיריית הרצליה, "קווי החוף" ממשיכים!, באתר פייסבוק, ‏16 בדצמבר 2019 אשר אטדגי, תוגברו קווי החוף מהרצליה לתל אביב: נוספו הסעות לבעלי מוגבלות, באתר mynet הרצליה, ‏4 באפריל 2023 עיריית הרצליה, הרצליה מצטרפת ל'נעים בסופ"ש", באתר www.herzliya.muni.il, ‏21/05/2024 נעים בסופ"ש בהרצליה, באתר עיריית הרצליה, ‏26 ביוני 2024 עיריית חולון, בחודשי הקיץ: מבלים בטוח עם קווי הלילה העירוניים, באתר www.holon.muni.il, ‏19/08/2023 עיריית חולון, אגף קהילה, מחלקת הנוער ומועצת הנוער העירונית, קווי לילה לנוער חולון, ‏2024 שחר הזלקורן, קווי לילה בשבת - מדוע רק צעירי הצפון נהנים?, באתר ynet, 31 בדצמבר 2012 מור לוי, ‏תחבורה ציבורית בשבת: המדריך המלא, באתר ‏מאקו‏, 28 ביוני 2017 הדתיים זועמים: בקיץ הקרוב יפעלו בשישי בערב אוטובוסים בראש העין, באתר mynet,‏ 27 במרץ 2017 אורן דורי, "גזר דין מוות למחלל שבת בפרהסיה": ש"ס תוקפת יוזמות פרטיות להסעה בשבת, באתר TheMarker‏, 12 באפריל 2017